**Sažetak poziva**

***Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije***

**Opće informacije**

Putem ovog Poziva na dodjelu bespovratnih financijskih sredstava Provedba mjera zaštite kulturne baštine oštećene u potresu (u daljnjem tekstu: Poziv) definiraju se ciljevi, uvjeti i postupci za dodjelu bespovratnih financijskih sredstava namijenjenih provedbi operacija koje se financiraju iz Fonda solidarnosti Europske unije (FSEU) i Mehanizma oporavka i otpornosti (MOO) u okviru Nacionalnog plana oporavka i otpornosti 2021.-2026. (NPOO).

**1. Ciljevi Poziva**

U okviru ovog Poziva potpora će se dodijeliti operacijama za pripremu projektne dokumentacije za provedbu mjera zaštite kulturne baštine oštećene u potresu i provedba mjera zaštite kulturne baštine– izvođenje radova osiguranja i stabiliziranja te izradu projektne dokumentacije i provedbu cjelovite i energetske obnove kulturnih dobara oštećenih u potresu.

**2. Ukupna raspoloživa sredstva:**

Ukupna financijska alokacija u okviru ovog Poziva na dostavu projektnih prijedloga iznosi je 120.000.000,00 EUR (904.140.000,00 HRK). Najviša stopa sufinanciranja iznosi 100% ukupnih prihvatljivih troškova i osigurana je temeljem Odluke Europske komisije o dodjeli sredstava iz Fonda solidarnosti Europske unije Republici Hrvatskoj i Operativnog sporazuma za provedbu Nacionalnog plana oporavka i otpornosti 2021.- 2026.

**3. Prihvatljivi pr****ijavitelji**

Prihvatljivi su sljedeći prijavitelji:

- tijela državne vlasti (Hrvatski sabor i Vlada Republike Hrvatske)

- tijela državne uprave prema Zakonu o sustavu državne uprave („Narodne novine“, br. 66/19) i Zakonu o ustrojstvu i djelokrugu tijela državne uprave („Narodne novine“, br. 85/20)

- jedinice lokalne i područne (regionalne) samouprave prema Zakonu o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i Zakonu o Gradu Zagrebu („Narodne novine“, br. 62/01, 125/08, 36/09, 119/14, 98/19, 144/20);

- ustanove kojima su osnivači ili suosnivači Republika Hrvatska i/ili jedinica lokalne i područne (regionalne) koje su upisane u sudski registar sa sjedištem na području Grada Zagreba; Krapinsko-zagorske županije ili Zagrebačke županije, a obavljaju djelatnost u području kulture i medija;

- vjerske zajednice registrirane temeljem Zakona o pravnom položaju vjerskih zajednica („Narodne novine“, br. 83/02) samo za mjere zaštite kulturne baštine financirane sredstvima FSEU;

- udruge i organizacije civilnog društva koje djeluju u području kulture, umjetnosti i medija;

- trgovačka društva u vlasništvu ili suvlasništvu Republike Hrvatske i/ili jedinica lokalne i područne (regionalne) samouprave koja u kulturnom dobru obavljaju negospodarsku djelatnost;[[1]](#footnote-1)

Svi prijavitelji moraju biti u mogućnosti dokazati svoj pravni status. Svi navedeni prijavitelji trebaju biti vlasnici ili korisnici kulturne baštine. Ako su korisnici uz prijavu moraju priložiti suglasnost vlasnika da je suglasan s prijedlogom aktivnosti.

**4. Prihvatljive aktivnosti**

Prihvatljive aktivnosti u okviru Poziva su:

Iz FSEU:

1. Priprema projektne dokumentacije za provedbu mjera zaštite kulturne baštine oštećene u potresu
2. Provedba mjera zaštite kulturne baštine– izvođenje radova osiguranja i stabilizacije

Aktivnost 1. Priprema dokumentacije za provedbu mjera zaštite kulturne baštine oštećene u potresu

Iz MOO:

1. Izrada projekta cjelovite i energetske obnove - dio dokumentacije koji nije financiran iz sredstava Fonda solidarnosti Europske unije
2. Izvođenje radova cjelovite obnove i energetske obnove
3. Stručni nadzor i drugi sudionici u gradnji
4. Upravljanje projektom
5. Promidžba i vidljivost

**5. Postupak prijave**

Poziv se provodi kao otvoreni postupak. Dostava (podnošenje) projektnih prijedloga dozvoljena je najranije danom objave javnog Poziva, a najkasnije do isteka roka operacije. Operacije će biti razmatrane po redoslijedu zaprimanja prijava.

Projektni prijedlog i dopuna projektnog prijedloga mora se dostaviti (podnijeti) putem sustava e-pisarnice kroz modul e-Prijavnice Ministarstva kulture i medija unutar roka određenog ovim Pozivom. Faza zaprimanja i registracije vrši se automatski putem kroz sustava e-pisarnica.

**6. Vrsta poziva**

Otvoreni poziv na dostavu projektnih prijedloga. Poziv je otvoren 120 dana od dana objave. U slučaju iskorištenja alociranih sredstava, poziv će biti ranije zatvoren. Poziv se automatski ranije zatvara kada ukupni iznos zaprimljenih projektnih prijedloga dosegne 100% inicijalne alokacije poziva.

1. Sukladno članku 3. stavku 3. *Zakona o trgovačkim društvima* („Narodne novine“; broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19) [↑](#footnote-ref-1)